घायल युवक की उपचार के दौरान अस्पताल में मौत
ग्राम बनबगौद के पास सड़क दुर्घटना में गंभीर रुप से घायल हुए युवक की अस्पताल में उपचार के दौरान मौत हो गई। केरेगांव पुलिस के अनुसार 5 मार्च की रात लगभग 12 बजे बनबगौद के तीन युवक सड़क दुर्घटना का शिकार हो गए थे, जिसमें प्रदीप (28) पिता टोमन साहू की मौत पहले ही हो चुकी है। परसराम व देवधर को गंभीर हालत में उपचार के लिए जिला अस्पताल लाया गया। यहां से परसराम (20) पिता कमल को इलाज के लिए रायपुर रेफर किया गया था। इलाज के दौरान परसराम की भी मौत हो गई।
महीने के अंत तक निपटाएं सभी ऋण प्रकरण
धमतरी | जिले के बैंकर्स की बैठक लेकर कलेक्टर डाॅ. सीआर प्रसन्ना ने ऋण प्रकरणों की समीक्षा की। इस दौरान उन्होंने निर्देशित किया कि चालू वित्तीय वर्ष के लिए लक्षित सभी ऋण प्रकरणों का निबटारा माहांत तक करें। इस अवसर पर उन्होंने शासन प्रायोजित योजनाओं की योजनावार, विभागवार समीक्षा करते हुए बैंकर्स व विभागीय अधिकारियों से व्यावहारिक दिक्कतों को दूर कर आपसी समन्वय के साथ प्रकरणों का निष्पादन करने के निर्देश दिए।
hin_Deva hin_Deva hin_Deva hin_Deva